Special Cases
Special Cases — ინგლისური ტრიპ-ჰოპ ჯგუფის, Massive Attack-ის, სიმღერა მეოთხე სტუდიური ალბომიდან 100th Window. სინგლის სახით გამოვიდა 2003 წლის 24 თებერვალს და მიაღწია მე-15 პოზიციას UK Singles Chart-ში. ვოკალურ პარტიას ასრულებს ირლანდიელი მომღერალი შინეიდ ო’კონორი. ორიგინალური სიმღერის რადიო ვერსიასთან ერთად, სინგლში შევიდა კანადელი მუსიკოსის, Akufen-ის რემიქსი „I Against I“ და სიმღერა შესრულებული Mos Def-თან ერთად, რომელიც მოხვდა 2002 წლის ფილმ Blade II-ის საუნდტრეკზე. მიუხედავად იმისა, რომ ეს სინგლი ერთ-ერთი ყველაზე წარმატებულია ჯგუფის ისტორიაში, ის არ მოხვდა 2006 წლის სინგლების კრებულ Collected-ში.